|  |
| --- |
| **F.4 Buzzard** |
|  |
|  |
|  |
| Tipas | Dvisparnis naikintuvas |
| Gamintojas | Martin & Handasyde |
| Kūrėjas | George Handasyde |
| Gamybos metai | 1918-1922 |
| Pirmas skrydis | 1918 m. birželio mėn. |
| Baigtas naudoti | XX a. 4 dešimtmetis |
| Būsena | Nenaudojamas |
| Pagrindiniai naudotojai |  Airijos KOP   Belgiojos KOP   Bolivijos KOP   Didžiosios Britanijos karališkosios KOP   Ispanijos Respublikos KOP   Japonijos imperatoriškosios KOP   Kanados KOP   - Latvijos KOP   Lietuvos karo aviacija   Lenkijos KOP   Portugalijos KOP   Sovietų Rusijos KOP   Suomijos KOP |
| Pagaminta vnt. | 370+ |
| Vieneto kaina | 295 000 auksinų (1921 m. kaina Lietuvos karo aviacijai) |

**Martinsyde F.4 Buzzard** buvo Pirmojo pasaulinio karo pabaigoje Karališkosioms oro pajėgoms (RAF) kurtas galingas ir greitas dvisparnis naikintuvas. Karui pasibaigus tokio naikintuvo poreikio nebeliko. Iš viso buvo pagaminta daugiau nei 370 vienetų, daugelis jų eksportuota. „Buzzard" pasižymėjo dideliu greičiu, buvo vienas greičiausių orlaivių, sukurtų per Pirmąjį pasaulinį karą. Po karo du tokius orlaivius įsigijo Lietuvos karo aviacija.

Projektavimas ir tobulinimas
----------------------------

1917 m. „Martinsyde" įmonės inžinierius George’as Handasyde sukūrė Martinsyde F.3 – vienenvietį naikintuvą biplaną su „Rolls-Royce" Falcon V-12 varikliu. Prototipą savo lėšomis pagamino ir prieš 1917 m. spalio mėn. Bruklando aerodrome išbandė Martinsyde įmonė. 1917 m. britų Karališkosios oro pajėgos (angl. RAF) užsakė šešis vientus. Pirmasis pakilo tų pačių metų lapkritį. orlaivio bandymų rezultatai buvo įspūdingi: pasiektas maksimalų 142 mylių per valandą greitis (229 km / h). Oficialioje ataskaitoje tai buvo pavadinta „didelė pažanga oro žvalgybos srityje".

1917 m. pabaigoje buvo užsakyti šeši priešserijiniai orlaiviai ir 150 naikintuvų. Netrukus paaiškėjo, kad orlaiviui numatyti „Falcon" varikliai buvo reikalingi naikintuvų Bristol F.2 gamybai ir naujam orlaiviui gauti „Falcon" variklių buvo sudėtinga.

Šios problemos sprendimui „Martinsyde" perdirbo naikintuvą, pritaikė jį 300 AG (224 kW) „Hispano-Suiza 8" varikliui. F.4 Buzzard, kaip ir „F.3", buvo vienavietis biplanas, varomas traukiančio propelerio, kurį suko vandeniu aušinamas variklis. Lyginant su F.3, jo sparnai buvo žemesni, piloto kabina buvo persumta kiek labiau atgal.

F.4 prototipas buvo išbandytas 1918 m. birželio mėn. Bandymų metu užfiksuotos puikios dinaminės charakteristikos, orlaivis buvo lengvai valdomas, manevringas, taip pat labai greitas.

RAF užsakė 1 450 orlaivių, kuriuos pagaminti turėjo „Martinsyde", taip pat „Boulton & Paul Ltd", „Hooper & Co" ir „Standard Motor Company". Užsakymus pateikti planavo ir Prancūzijos karinės oro pajėgos (pranc. *Aéronautique Militaire*), Jungtinėse Amerikos Valstijose šios šalies kariuomenei planuota pagaminti dar 1 500 lėktuvų.

RAF pirmus orlaivius gavo paliaubų sutarties tarp sąjungininkų ir Vokietijos pasirašymo išvakarėse. Pasibaigus karo veiksmams, RAF nurodė, kad Martinsyde pateiktų tik pagamintus orlaivius. Visi kiti užsakymai buvo atšaukti. Pokario metais RAF atsisakė naudoti „Buzzard" ir, nepaisant prastesnių rezultatų, pirmenybę teikė pigesniam Sopwith Snipe.

Karui pasibaigus "Martinsyde" toliau tobulino "Buzzard" modelį. Tam iš RAF atpirko perteklinius orlaivius ir jų pagrindu gamino dviviečius turistinius orlaivius ir hidroplanus. 1922 m. bankrutavus „Martinsyde", šiuos orlaivius įsigijo "Aircraft Disposal Company", kuri keletą metų toliau kūrė ir pardavinėjo įvairius F.4 variantus.

Eksploatacijos istorija
-----------------------

 Martinsyde ADC.1, reg. Nr. *G-EBKL"* nuo 1924 m. lapkričio iki 1930 m. sausio mėn. naudotas oro lenktynėseKarinė tarnyba: keturi iš šešių pagamintų Martinsyde F.3 1918 m. buvo perduoti Britanijos gynybos (angl. *Home Defence*) eskadrilėms. Du iš jų naudoti RAF 39-ojoje eskadrilėje (1918 m. liepos 8 d. duomenimis), vienas buvo naudojamas 141-ojoje eksadrilėje. Iki Pirmojo pasaulinio karo pabaigos RAF gavo 57 vnt. F.4 Buzzard, tačiau jie nespėjo pasiekti kovinių eskadrilių.

1919 m. Paryžiaus taikos konferencijoje dalyvavusi Didžiosios Britanijos delegacija du „Buzzard" naudojo kaip greituosius ryšių orlaivius.

Po karo keletas „Buzzard" buvo eksploatuojami D. Britanijos Centrinėje skraidymo mokykloje.

Latvijos KOP Martinsyde ADC.1
Martinsyde’ui sekėsi parduoti Buzzard į užsienio šalis. Vienviečius ir dviviečius modelius įsigijo Lietuvos (2 orlaiviai), Ispanijos (30 orlaivių), Suomijos (15 orlaivių), Sovietų Rusijos (100 lėktuvų) karinės oro pajėgos.

Kai kurie iš šių orlaivių buvo eksploatuojami labai ilgai – šeši ispanų „Buzzard’ai" buvo naudoti net Ispanijos pilietinio karo pradžioje.

Po Martinsyde bankroto, orlaivius prėmusi "Aircraft Disposal Company" pagamino aštuonis „Buzzard’us" su Jaguar varikliais ir juos pardavė Latvijos KOP. Bent vienas jų (Nr. H7753) buvo eksploatuojamas iki 1937 m liepos 13 d. kai atliekant akrobatikos figūrą subyrėjo ore.

Daug Martinsyde orlaivių įsigijo civiliai savininkai, kurie juos perdirbo į kelioninius, lenktyinius, tyrimų lėktuvus ir netgi naudojo ruonių paieškoms Niufaundlande.

Lietuvoje
---------

Abu Lietuvos Karo aviacijos Martinsyde F.4 Buzzard, 1921 m.
Lietuvos karo aviacija, ieškodama modernių naikintuvų, 1921 m. nusprendė įsigyti Martinsyde F-4. Vyriausybė šių naikintuvų įsigijimui skyrė 500 000 auksinų. Į Londoną sandorio sutvarkyti atvykęs 1-osios eskadrilės vadas ltn. Jurgis Dobkevičius buvo informuotas, kad galutinė sandėrio kaina yra 590 000 auksinų. Šiam skirtumui padengti buvo panaudotos ir Amerikos lietuvių paaukotos lėšos.

Lėktuvai (gamykliniai Nr. 4306 ir 4310) į Lietuvą buvo atgabenti 1921 m. pabaigoje ir aukotojų garbei buvo pavadinti „Amerikiečiu" ir „Amerikiete". Iki 1929 m. jie buvo naudojami kaip naikintuvai, o vėliau kaip mokomieji lėktuvai Mokomojoje eskadrilėje.

Martinsyde F-4 Nr. 4310 nurašytas 1932 m. gruodį, o Nr. 4306 – 1936 m.

Variantai
---------

F.3
Lietuvos karo aviacijos Martinsyde F.4 Buzzard "Amerikietis"Vienvietis naikintuvas biplanas su Rolls-Royce Falcon varikliu. Pagaminta 7 vnt.
F.4 Buzzard
Vienvietis naikintuvas biplanas su 300 AG (220 kW) Hispano-Suiza 8 varikliu. Pagrindinis gamintas modelis.
F.4 Buzzard 1a
Nepriklausomų oro pajėgų tolimojo nuotolio naikintuvas. Pagaminti 3 vnt.
F.4A
Pertekliniai F.4 „Buzzard", paversti dviviečiais kelioniniais lėktuvais.
A.Mk I
Martinsyde F.6 keleivinis variantasPertekliniai F.4 „Buzzard", paverstit dviviečiais tolimojo nuotolio orlaiviais. Didesni sparnai, „Rolls-Royce Falcon" varikliai.
AS. Mk I
A.Mk I modelis hidroplanas.
A.Mk II
A.Mk. I. versija su keturviečiu salonu, varoma „Hispano-Suiza" arba „Falcon" varikliu.
F.6
Martinsyde ADC.1Pertekliniai F.4 „Buzzard", paversti keleiviniais orlaiviais su pakeistu sparnu ir važiuokle, kai kurie - pritaikyti kilimui nuo vandens (hidroplanai).
A.D.C.1
Vienvietis naikintuvas, varomas 395 AG (295 kW) galios "Armstrong Siddeley Jaguar" radialiniu stūmokliniu varikliu. Orlaivį sukūrė „Aircraft Disposal Company". Pagamintas vienas prototipas, aštuoni serijinės gamybos lėktuvai buvo eksportuoti į Latviją .
Nimbus Martinsyde
Vienas orlaivis, kuriame ADC sumontavo 300 AG (220 kW) galios ADC „Nimbus" varikllį.
AV 1
Vienas orlaivis, pagamintas variklių inžinieriui Amherstui Villiersui.
Raymor
Vienintelis pagaimintas A.Mk 1 tipo orlaivis,varomas 285 AG (220 kW) galios Rolls-Royce Falcon III variklio, modifikuotas transatlantinio skrydžio bandymui.

Naudotojai
----------

 Airijos vėliava Airija
* Airijos karinės oro pajėgos – eksploatavo vieną „Martinsyde A Mk. II" (įsigytą 1921 m. lapkričio mėn. kaip galimybę Michaelui Collinsui greitai pabėgti atgal į Airiją, jei nutrūktų derybos dėl Anglijos ir Airijos sutarties) ir keturis „Martinsyde F.4" naikintuvus.

 Belgijos vėliava Belgija
* Ispanijos KOP Martinsyde F.4Belgijos karinės oro pajėgos

 Bolivijos vėliava Bolivija
* Bolivijos karinės oro pajėgos

Ispanijos vėliava Ispanija
* Ispanijos Respublikos oro pajėgos – eksploatavo dvidešimt vienviečių ir dviviečių orlaivių.
* Ispanijos respublikonų karinis oro laivynas

Japonijos vėliava Japonija
* Imperatoriškosios Japonijos kariuomenės oro pajėgos – vienas orlaivis.

Jungtinės Karalystės vėliava Jungtinė Karalystė
* Karališkosios karinės oro pajėgos

Kanados vėliava Kanada
* Latvijos KOP Martinsyde F.4 Buzzard vizitas Lietuvoje, 1926 m.Kanados karališkosios oro pajėgos – vienas Martinsyde F.6 buvo naudojamas 1922 m.

 Latvijos vėliava Latvija
* Latvijos karinės oro pajėgos – bent vienas ADC 1, kituose šaltiniuose - aštuoni vnt.

Lietuvos vėliava Lietuva
* Lietuvos karinės oro pajėgos – 1921 m. įsigijo du Buzzard.

 Lenkijos vėliava Lenkija
* Suomijos KOP Martinsyde F.4 Buzzard (MA-24)Lenkijos karinės oro pajėgos – 1923–1926 m. eksploatavo vieną orlaivį. Jis buvo naudojamas kaip asmeninė oro pajėgų vado Włodzimierzo Zagórskio transporto priemonė, nudažytas raudonomis ir baltomis juostomis.

 Portugalijos vėliava Portugalija
* Portugalijos karinės oro pajėgos – įsigyti keturi F.4.

TSRS vėliava TSRS
* Sovietų Sąjungos karinės oro pajėgos

 Suomijos vėliava Suomija
* Suomijos karinės oro pajėgos – 1923 m. Suomijos karinės oro pajėgos gavo vieną F.4, o 1927 m. – 14. Šie orlaiviai buvo eksploatuodami iki 1939 m. Vienas išlikęs orlaivis eksponuojamas Centriniame Suomijos aviacijos muziejuje šalia Helsinkio oro uosto.

Techninės charakteristikos
--------------------------

Martinsyde ADC.1 piloto kabina
* **Įgula:** 1
* **Ilgis:** 7,76 m
* **Sparnų mojis:** 9,99 m
* **Aukštis:** 2,69 m
* **Sparnų plotas:** 29,7 m2
* **Tuščio svoris:** 823 kg
* **Maksimali kilimo masė:** 1,090 kg
* **Variklis:** 1 × skysčiu aušinamas Hispano-Suiza 8Fb "V" formos vidaus degimo variklis, 300 AG galios

* **Maksimalus greitis:**
	+ 146 mylios per valandą (235 km/h, 127 mazgai) jūros lygyje;
	+ 132,5 mph (115 mazgai, 213 km/h) 15.000 pėdų (4.600 m) aukštyje.
* **Skrydžio lubos:** 24.000 pėdų (7.320 m)
* **Kilimo laikas:** į 10.000 pėdų (3.050 m) aukštį per 7 min 55 sek.

**Ginkluotė**

* **Kulkosvaidžiai:** 2x 0.303 colio (7,7 mm) kalibro Vickers kulkosvaidžiai

Šaltiniai
---------

**Išnašos**

1. ↑  Holmes, 2005. p 34.
2. ↑  Bruce 1965, p.162. Note: "…one of the fastest then in existence. "
3. ↑  Bruce *Air International* July 1977, p. 28.
4. ↑  Mason 1992, p.118.
5. 1 2  Bruce 1965, p. 160.
6. ↑  Bruce *Air International* July 1977, p. 29.
7. ↑  Bruce *Air International* July 1977, pp. 30–31.
8. ↑  Bruce 1965, p.162.
9. ↑  Bruce 1965, p. 164.
10. ↑  Mason 1991, pp. 137–138.
11. ↑  Bruce 1965, pp. 165–166.
12. 1 2  Bruce *Air International* August 1977, p. 86.
13. 1 2  Bruce 1965, p. 165.
14. 1 2 3 4  Mason 1992, p. 138.
15. 1 2 3 4 5  Green and Swanborough 1994, p. 364.
16. 1 2  MARTINSYDE F.4 BUZZARD,  Archyvuota kopija 2021-07-20 iš Wayback Machine projekto.
17. ↑  Jackson 1988, pp. 28–34.
18. ↑  Martinsyde F-4 "Buzzard", Plieno sparnai,
19. 1 2
20. ↑  Jackson 1988, p. 28.
21. ↑  *Flight* 17 August 1922, pp. 463–465.
22. ↑  Donald 1997, p. 605.
23. ↑  *Flight* 27 November 1924, pp. 742–745.
24. ↑  Jackson 1988, p. 33.
25. ↑  *Flight* 3 June 1926, pp. 315–317.
26. ↑  Jackson 1988, p. 31.
27. ↑  Vistakas 1985, p. 63.
28. ↑  Bruce *Air International* September 1977, pp. 135–136.
29. ↑  Suomen, Keski. „Ilmavoimien koneet vuodesta 1917 alkaen / Airplanes of FAF since 1917." *Ilmailumuseo (Aviation Museum of Central Finland)*. Nuoroda tikrinta 2008-11-25.

**Literatūra**

* „A Martinsyde for Newfoundland: The Type A Mark II, Sold to the Aerial Survey Company". *Flight*, 17 August 1922, pp. 463–465.
* „Another Interesting A.D.C. Modification: The 'Nimbus-Martinsyde'." *Flight*, 3 June 1926, pp. 315–317.
* Bruce, Jack M. „From Pachyderm to Bird of Prey: Part 1". *Air International*, Vol. 13, No. 1, July 1977, pp. 25–32.
* Bruce, Jack M. „From Pachyderm to Bird of Prey: Part 2". *Air International*, Vol. 13, No. 2, August 1977, pp. 82–86.
* Bruce, Jack M. „From Pachyderm to Bird of Prey: Part 3". *Air International*, Vol. 13, No. 3, September 1977, pp. 131–137.
* Bruce, J.M. *War Planes of the First World War: Volume One Fighters*. London: Macdonald, 1965.
* Bruce, J.M. *War Planes of the First World War: Volume One Fighters*. London: Macdonald, 1965.
* Donald, David, ed. *The Encyclopedia of World Aircraft*. London: Blitz Editions, 1997.
* Martinsyde F-4 "Buzzard", Plieno sparnai,
* MARTINSYDE F.4 BUZZARD,  Archyvuota kopija 2021-07-20 iš Wayback Machine projekto..
* Green, William and Gordon Swanborough. *The Complete Book of Fighters*. New York: Smithmark, 1994. ISBN 0-8317-3939-8.
* Holmes, Tony. *Jane’s Vintage Aircraft Recognition Guide*. London: Harper Collins, 2005. ISBN 0-00-719292-4.
* Jackson, A.J. *British Civil Aircraft since 1919, Volume 3*. London: Putnam, 1988. ISBN 0-85177-818-6.
* Mason, Francis K. *The British Fighter since 1912*. Annapolis, Maryland: Naval Institute Press, 1992. ISBN 1-55750-082-7.
* „The Martinsyde A.D.C. I Single Seat Fighter". *Flight*, 27 November 1924, pp. 742–745.
* Vistakas, C. „The Annals of Lithuanian Aviation". *Air Enthusiast*, Twenty-nine, November 1985 – February 1986. pp. 61–66. ISSN 0143-5450.

Nuorodos
--------

* „Martinsyde F.4 Buzzard" – Didžiosios Britanijos orlaivių katalogas
* Elevonas: Aviacija internete F4 nuoroda
* Martinsyde F-4 „Buzzard"